हम कहीं भी रहें, मिट्टी के जुड़ाव से मिलती हैं आत्मिक संतुष्टि : सांसद
अलाय कस्बे में तीन दिवसीय प्रवासी सम्मेलन के दूसरे दिन जनप्रतिनिधियों ने शिरकत की। इस दौरान देश के विभिन्न हिस्सों में व्यापार कर रहे प्रवासी नागौरवासियों के पहुंचने पर जनप्रतिनिधियों ने भी इसे गांवों के लिए अच्छा संकेत बताया।
सांसद सीआर चौधरी ने कहा कि हम जहां में कहीं भी रहें, मगर मिट्टी जुड़ाव होना अपने आप में एक आत्मिक संतुष्टि देता है। अलाय में ओसवाल जैन समाज के कार्यक्रम के दूसरे दिन शनिवार को समाज के भाई-बंधु जब गांव में एक जगह बैठे और वर्षों बाद मिले तो उनकी खुशी देखते ही बनी। अलाय के जनप्रतिनिधि पूर्व सरपंच अनोपचंद विश्नोई ने बताया कि गांव, परिवार और समाज की यादों को ताजा रखने के लिए ओसवाल जैन समाज के बंधुओं ने ओसवाल वंशावली दिग्दर्शिका बनाई। इसका विमोचन सांसद सीआर चौधरी, विधायक हबीबुर्रहमान, सभापति कृपाराम सोलंकी और गांव की महिला सरपंच सुमन कोचर ने किया। सांसद चौधरी ने कहा कि ऐसे कार्यक्रम हर गांव में होने चाहिए और प्रवासी कारोबारियों को अपने गांव से जुड़कर गांव के विकास में मदद करनी चाहिए। सांसद के सुझाव को प्रवासी कारोबारियों ने स्वीकार किया। सांसद ने कहा कि राज्य की वसुंधरा सरकार प्रवासी राजस्थानियों को राज्य में निवेश के लिए प्रोत्साहन कर रही है। विधायक हबीबुर्रहमान, पं.स. सदस्य उर्मिला डेलू, एएसपी रामकुमार कस्वां ने भी विचार व्यक्त किए। कार्यक्रम में पूर्व भाजपा जिलाध्यक्ष रामचन्द्र उता, मोहनराम धुंधवाल, भंवरलाल नाई, अब्दुल राशिद, ताराचंद गर्ग, भागचंद, गजसिंह आदि शामिल हुए।
पूर्व सरपंचों का स्वागत
कार्यक्रममें अलाय के पूर्व सरपंच अनोपचंद विश्नोई, भागचंद, ताराचंद गर्ग आदि का माला साफा पहनाकर स्वागत किया गया।
कार्यक्रम की खास बात यह रही कि कई परिवार पिछले तीस तीस सालों से व्यापार के चलते में इंदौर, कोलकाता सहित बड़े शहरों में निवास करने लगे। ऐसे में इन परिवारों की महिलाओं का पहली बार मिलना और पता चलना कि उनके बड़े बड़े पुत्र-पुत्री और पोते पोती हो गए हैं। महिलाओं ने भी कार्यक्रम का जमकर लुत्फ उठाया। तीन दिवसीय इस कार्यक्रम में ऊंट गाड़ी की सवारी, सांस्कृतिक सहित कई कार्यक्रम हुए।
कार्यक्रम आयोजन में सुरेन्द्र कुमार संकलेचा, लूणकरण लूणावत, समाज सेवा मुकेश कोचर, पुखराज दुग्गड, महेन्द्र कोचर, सहित ओसवाल जैन समाज के लोगों की भूमिका रही। कार्यक्रम में नेपाल, कोलकाता, चेन्नई,मुम्बई, दिल्ली सहित देश विदेश में कारोबार करने वाले ओसवाल जैन समाज के लोग शामिल हुए। इस दौरान उन्होंने अलाय में विकास के मुद्दे पर सहयोग का आश्वासन दिया। सरपंच सुमन कोचर, मुकेश कोचर, सुरेन्द्र कुमार संकलेचा पुखराज दुग्गड़ आदि ने कार्यक्रम आयोजन में भूमिका निभाई।
नागौर. अलायमें ओसवाल जैन समाज के कार्यक्रम के दौरान मंचासीन अतिथि।
hin_Deva hin_Deva hin_Deva hin_Deva awa_Deva hin_Deva awa_Deva hin_Deva